रजिस्टर में मौत के समय न डरने की हिदायत लिखी हुई थी – अंतिम समय में, आखिरी इच्छा की पूर्ति के वक्त पूजा के दौरान आसमान कांपेगा, धरती हिलेगी लेकिन घबराना नहीं, मैं आकर तुम सबको उतार लूंगा। रजिस्टर में लिखे मुताबिक, सबके कान और आंख बंद करने के लिए रुई और पट्टियों का उपयोग किया गया। जब बच्चों को डर लगने लगा तो उनके हाथ पैर बांध दिए गए। रजिस्टर में ललित ने लिखा था – तपस्या से पहले जाप करना है और शून्य के बारे में सोचना है ताकि दिमाग में कोई विचार न रह जाए।